CELEX: 62015CN0502
Language: sl
Date: 2015-09-22 00:00:00
Title: Zadeva C-502/15: Tožba, vložena 22. septembra 2015 – Evropska komisija/Združeno kraljestvo Velika Britanija in Severna Irska

18.1.2016   
            
            
               SL
            
            
               Uradni list Evropske unije
            
            
               C 16/14
            
         Tožba, vložena 22. septembra 2015 – Evropska komisija/Združeno kraljestvo Velika Britanija in Severna Irska
   (Zadeva C-502/15)
   (2016/C 016/17)
   Jezik postopka: angleščina
   
      Stranki
   
   
      Tožeča stranka: Evropska komisija (zastopnika: K. Mifsud-Bonnici in E. Manhaeve, agenta)
   
      Tožena stranka: Združeno kraljestvo Velika Britanija in Severna Irska
   
      Predloga tožeče stranke
   
   
               —
            
            
               Ugotovi naj se, da Združeno kraljestvo, s tem da za Gowerton in Llanelli, Gibraltar in 11 aglomeracij ni pravilno uporabilo Direktive Sveta 91/271/EGS (1) o čiščenju komunalne odpadne vode, ni izpolnilo obveznosti iz členov 3, 4, 5 in 10 Direktive 91/271/EGS;
            
         
               —
            
            
               Združenemu kraljestvu Velika Britanija in Severna Irska naj se naloži plačilo stroškov.
            
         
      Tožbeni razlogi in bistvene trditve
   
   Komisija s tožbo Sodišču predlaga, naj ugotovi, da Združeno kraljestvo v Gowertonu in Llanelliju, Gibraltarju in 11 aglomeracijah ni pravilno izvedlo Direktive Sveta 91/271/EGS o čiščenju komunalne odpadne vode.
   Komisija trdi, natančneje, da Združeno kraljestvo ni zagotovilo, da bi bile vode, zbrane v kombiniranem sistemu odpadne in meteorske vode, v Gowertonu in Llanelliju zbrane in odvedene za čiščenje v skladu z zahtevami iz členov 3, 4, 10 ter Priloge I(A) in Priloge I(B) Direktive Sveta 91/271/EGS.
   Dalje, Komisija meni, da Združeno kraljestvo, s tem da ni bodisi zagotovilo sekundarnega postopka čiščenja ali primerljivega postopka bodisi predložilo ustreznega dokaza o izpolnjevanju tovrstnih zahtev iz Direktive 91/271/EGS glede treh aglomeracij, pa tudi s tem, da za komunalne odpadne vode v Gibraltarju ni opravila nobenega čiščenja, ni izpolnilo obveznosti iz člena 4, Priloge I(B) in Priloge I(D) Direktive Sveta 91/271/EGS.
   Nazadnje, Komisija trdi, da Združeno kraljestvo, s tem da ni zagotovilo, da bi se komunalne odpadne vode, ki vstopajo v kombinirani kanalizacijski sistem iz osmih aglomeracij, obdelale v postopkih strožjega čiščenja, preden se jih izpusti na občutljiva območja, ni pravilno izpolnilo obveznosti iz člena 5, Priloge I(B) in Priloge I(D) Direktive Sveta 91/271/EGS.
   Rok za prenos Direktive je potekel 30. junija 1993.
   
      (1)  UL L 135, str. 40.